Zadní Doubice

Zadní Doubice (germane Hinterdaubitz) estas pereinta vilaĝo, kiu troviĝis en senpera proksimeco de ĉeĥa-germana ŝtatlimo en distrikto Děčín. En la jaro 1890 ĉi tie vivis 26 loĝantoj en sep domoj, en la jaro 1932 estis da ili ĉi tie 37; ili anonciĝis al ĉeĥaj evangelikoj. Post la jaro 1945 la domaro estis ellandigita kaj ĝi pereis. En la jaro 1950 la malplenaj domoj estis detruitaj, iliaj surkreskintaj restaĵoj estas en la loko ĝis hodiaŭ videblaj.

La domaro falis sub administradon de municipo Doubice. Sed lokaj infanoj vizitis lernejon en saksia Hinterhermsdorf, post la jaro 1918 ĝis Brtníky.

Sur teritorio de la domaro situis fama restoracio kaj hotelo Český mlýn (Böhmische Mühle). Ĝi estis malfermita en la jaro 1836. Sed jam en la 16-a jarcento la konstruaĵo servis kiel akva segejo, pli poste ankaŭ kiel muelejo por faruno. Dum la dua mondmilito fariĝis el ĝi resanigejo por germanaj oficiroj. Post la ellandigo de posedantoj ĝi komencis kadukiĝi, en la jaro 1950 ĝi estis detruita komune kun la ceteraj domoj de Zadní Doubice.

En proksima Temný důl troviĝas monumento, kiu estas rememorigaĵo de murdo de ok malliberigitoj, pli multe judoj, dum marŝo de morto el koncentrejo en Schwarzheide en la jaro 1945. La marŝo apartenis al unu el la plej longaj - ĝi daŭris de la 19-a aprilo kaj finis la 7-an de majo en Terezín. Ekiris en ĝi proksimume 600 viroj, en la celon ĝisiris proksimume duono, ceteraj pereis pro elĉerpiĝo aŭ ili estis pafmortigitaj.

 Pluaj fotoj 

 Referencoj 

Kategorio:Doubice
Kategorio:Pereintaj setlejoj en distrikto Děčín
Kategorio:Pereintaj setlejoj sur landlimo de Ĉeĥio kaj Germanio
Kategorio:Setlejoj en Elba Grejsmontaro